एसएसपी ने बताया कि एटीएम से 25 लाख 33 हजार 300 रुपये चुराने के बाद गार्ड ने 10 हजार का मोबाइल खरीदा. 25 हजार रुपये किराना दुकानदार को अग्रिम तौर पर दिया. कुछ राशि ऐशो-आराम में खर्च की. इसके बाद 11 लाख 90 हजार रुपये अपने निर्माणाधीन घर की चाहरदीवारी के अंदर बालू के अंदर छुपाकर रख दिये. बाकी राशि घाटशिला स्वर्णरेखा नदी के दाहीगोड़ा पांच पांडव शमशान घाट के नजदीक बालू में सुरक्षित गाड़कर रख दिया था. बालू में रुपये गडे़ स्थान की निशान के तौर पर पॉलीथीन में शौच कर बालू के उपर रख दिया था ताकि उस ओर कोई न जाए. इसके बाद वह बड़े आराम से इधर-उधर घूमते रहा. घर में रहा. ड्यूटी भी की. वह छह हजार रुपये मासिक वेतन पर वह सीआइएसएस सिक्योरिटी ऐजेंसी में काम करता है.